Phoebe (botanikk)

Phoebe er ei planteslekt i laurbærfamilien. 

Artene er eviggrønne busker og trær. Bladene sitter spredt og er håndnervede. Blomstene er tvekjønnede med 9 fertile pollenbærere som sitter i 3 kranser. Pollenbærerne har fire pollensekker. Tepalene sitter igjen ved basis av den modne frukten. Slekta omfatter omtrent 100 arter som er utbredt i subtropiske og tropiske deler av Asia og i de neotropiske delene av Amerika.

I Kina er det 34 endemiske arter. I dette landet har trevirket vært svært ettertraktet. Det ble brukt til søyler i palassene som ble bygget i Ming- og Qing-dynastiene, og til kostbare møbler.

Fossiler av Phoebe er funnet i Europa i avsetninger fra tidsrommet midtre oligocen til overgangen pliocen/pleistocen.

Litteratur

Eksterne lenker 
 

Laurbærfamilien